Rael: Az Elohim Követe - A Raeliánus Mozgalom
Rael: Az Elohim Követe
27 éves korában, mikoriban már sikeres autós magazinját szerkesztette, 1973. december 13-a reggelén, a közép-franciaországi "Puy de Lassolas" vulkán közelében, egy drámai találkozásra került sor Rael és egy földönkívüli emberi lény között. Az idegen egy merőben új és részletes magyarázattal szolgált a származásunkról, valamint információt adott arról, hogy miként tudjuk alakítani jövőnket, mint ahogy mindez az Intelligens Tervezés című könyvben is le van jegyezve. Hat egymást követő találkozó után ugyanott, Rael elfogadta a rá felruházott küldetést, hogy közölje az emberiséggel ezt a korszakos üzenetet és felkészítse a föld népességét arra, hogy miszticizmus és félelem nélkül, tudatos és hálás emberekként fogadhassuk teremtőinket az Elohimot. Teltek a hónapok, a hatalmas feladat terhétől Rael csaknem gyomorfekélyt kapott, de végül felhagyott szeretett karrierjével, az autósport újságírással, hogy teljes mértékben a Jahve (így hívták a földönkívülit) által rátestált feladatnak szentelhesse magát. A találkozás utáni egy éven belül, sikerült kiadatnia az eseményről írott könyvét, és két népszerű francia TV és rádió műsorban is szerepelt, ahol bejelentette, hogy nyilvános tájékoztatót tart. Az első nyilvános konferencia 1974. szeptember 19-én, Párizsban több mint kétezer érdeklődőt vonzott. Röviddel ezután megalapította a MADECH nevű szervezetet, melyhez olyan emberek csatlakoztak akik segíteni akartak eme hatalmas feladat végrehajtásában, ebből alakult ki később a Raeliánus Mozgalom. Az év végére a taglétszám elérte a 170-et. A mozgalomnak jelenleg 70.000 tagja van 97 országban.
1975. október 7-én sor került egy második találkozásra ahol további információkat kapott. Az ebből írott második könyv szintén része a már említett Intelligens Tervezés-nek. Az azóta eltelt időben Rael járja a világot, konferenciákon, szemináriumokon tart előadásokat azoknak akik vágynak rá, hogy fogadhassuk Teremtőinket.
Emellett számos más köny szerzője is, mint pl. az Érzéki Meditáció mely tanításainak egyik központi eleme; a Zseniokrácia mely bolygónk ügyeinek intelligensebb megszervezését, irányítását szorgalmazza; valamint az Igen az emberi klónozásra, mely az örök élet lehetőségét ecseteli és felvázolja azt a gyönyörű jővőt, mely a Tudománynak köszönhetően várhat ránk.
Az évek folytán Rael ösztönzésére számos nyilvános, közéleti akció indult. Ilyenek például az óvszerhasználat népszerűsítése az iskolákban; a maszturbáció promótálása; egy világméretű kampány a kissebségek védelmében, az "a másság tolerálása nem elég, szeressük a másságot" jelszóval; a sokakat felháborító kérés, hogy cenzúrázzák az összes vallásos iratot amennyiben azok nem veszik figyelembe az embei jogokat; a Clonaid megalakítása az emberi klónozás érdekében; a génkezelt élelmiszerek (mely az egyetlen remény a teljes emberiség élelemellátására) támogatása; a Clitoraid nevű szervezet megalapítása, mely a női körülmetélés áldozatainak segít a klitorisz helyreállításával, hogy ismét vagy először megtapasztalhassák a gyönyört; illetve a hagyományos afrikai törzsi vezetőkhöz intézett felhívás az összefogásra, az Egyesült Afrikai Államok létrehozása érdekében.
Rael szerepelt a legtöbb jelentős nemzetközi TV csatornán, többek között az amerikai 60 minutes-ben, a CNN, a FOX és a BBC hírműsoraiban, illetve a Breakfast with Frost és az Entertainment Tonight című programokban, hogy csak párat említsünk. Meghívást kapott az Egyesült Államok Kongresszusába ahol kifejthette a tudományról alkotott véleményét és vízióját. A világ több vezetőjének vendégszeretetét is élvezhette, és 2000-ben a kongói Denis Sassou N'Guesso volt az első államelnök aki hivatalos fogadtatásban részesítette. Jónéhány művész is elismeri, például a francia író Michel Houellebecq valamint Hugh Hefner, a Playboy alapítója.
Földünk összes kultúrájában említik egy hírnök eljövetelét, lsd. a zsidók Messiása, a Maitreya a buddhistáknál, Paraclete a keresztényeknél stb. Ennek a megjövendölt hírnöknek, mint ahogy az előzőeknek is mind, nem az a dolga, hogy mindenkinek a kedvébe járjon, hanem, hogy elmondja mit várnak tőlünk Teremtőink. Ezt teszi Rael is, immár több mint 30 éve, fáradhatatlanul utazva a világban, fogadalmat téve, hogy semmit nem birtokol, miközben mindenét arra áldozza fel, hogy fogadhassuk Teremtőinket a Nagykövetségen, melynek megépítését 2035 előttre kérik tőlünk.
[ < Vissza ]